Up-3314/07
Natisni
Opravilna št.:
Up-3314/07
Datum odločitve:
15. 1. 2008
ECLI:
ECLI:SI:USRS:2008:Up.3314.07
Akt:
Ustavna pritožba zoper sklep Višjega sodišča v Ljubljani št. II Cp 1277/2007 z dne 22. 8. 2007 v zvezi s sklepom Okrajnega sodišča v Ljubljani št. V P 2235/2006 z dne 8.  12.  2006
Izrek:
Ustavna pritožba zoper sklep Višjega sodišča v Ljubljani št. II Cp 1277/2007 z dne 22. 8. 2007 v zvezi s sklepom Okrajnega sodišča v Ljubljani št. V P 2235/2006 z dne 8.  12.  2006 se zavrže.
Pritožnik se kaznuje s 500 (petsto) EUR denarne kazni. Kazen mora v 30 dneh od prejema tega sklepa plačati na račun javnofinančnih prihodkov "Druge globe in denarne kazni", št. 01100-1000518755, sklic 11 13110-7120036-33142007.
Evidenčni stavek:
Ustavno sodišče lahko varuje zaupanje v sodstvo, njegov ugled ter avtoriteto, ki so odločilnega pomena za uresničitev nalog sodne veje oblasti, tako da kaznuje tistega, ki v vlogi žali sodišče. Zaničevanje do sodne veje oblasti izraža vloga, ki vsebuje številne pavšalne negativne vrednostne ocene o sodstvu, njihova ostrina pa očitno presega mejo še sprejemljive kritike, in v kateri je zapisana vulgarna psovka.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 6.1, 55. b.1.3, 55. b.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Vlagatelj:
Alexander  von Thurn Taxis, Ljubljana
Datum vloge:
23. 10. 2007
Vrsta odločitve:
sklep
Vrsta rešitve:
zavrženje
Dokument:
US27926
Dokument v PDF obliki:
Up-3314-07.pdf
110 KB
Prenesite datoteko
Up-3314/07
15. 1. 2008
SKLEP
Senat Ustavnega sodišča je v postopku za preizkus ustavne pritožbe, ki jo je vložil Alexander von Thurn Taxis, Ljubljana, na seji 15. januarja 2008
sklenil:
1. Ustavna pritožba zoper sklep Višjega sodišča v Ljubljani št. II Cp 1277/2007 z dne 22. 8. 2007 v zvezi s sklepom Okrajnega sodišča v Ljubljani št. V P 2235/2006 z dne 8.  12.  2006 se zavrže.
2. Pritožnik se kaznuje s 500 (petsto) EUR denarne kazni. Kazen mora v 30 dneh od prejema tega sklepa plačati na račun javnofinančnih prihodkov
"
Druge globe in denarne kazni", št.
01100-1000518755, sklic 11 13110-7120036-33142007.
O b r a z l o ž i t e v:
I.
1. Senat Ustavnega sodišča je ustavno pritožbo zavrgel, ker ni dovoljena (1. točka izreka).
II.
2. Po prvem odstavku 109. člena Zakona o pravdnem postopku (Uradni list RS, št. 26/99 in nasl. – v nadaljevanju ZPP), ki se na podlagi prvega odstavka 6. člena ZUstS smiselno uporablja tudi v postopku z ustavno pritožbo, lahko Ustavno sodišče kaznuje tistega, ki v vlogi žali sodišče. Namen takšnega kaznovanja je varovanje zaupanja v sodstvo, njegovega ugleda ter avtoritete, ki so odločilnega pomena za uresničitev nalog sodne veje oblasti.[1] Po tretjem in četrtem odstavku 11. člena ZPP je denarna kazen omejena na največ 300.000 SIT (1.251,88 EUR), v sklepu o kaznovanju pa mora Ustavno sodišče določiti tudi rok, v katerem jo je treba plačati. Ta ne sme biti krajši od 15 dni in ne daljši od treh mesecev.
3. Pritožnik v ustavni pritožbi podaja številne pavšalne negativne vrednostne ocene. Naslavlja jih na sodno vejo oblasti kot celoto (označuje jo kot nestrokovno, arogantno, koruptivno, umazano, sodišča pa kot nevredna imena sodišče, sestavljena iz kriminalcev in iz nesposobnih žensk, ki nimajo "niti minimalne kvalitete pravne fakultete"), posebej tudi na Ustavno sodišče, ter na sodnici, ki sta sodelovali pri odločanju o njegovi zadevi (o sodničini nevrednosti za opravljanje sodniške službe in o dvomu, ali je sploh študirala pravo). Te navedbe, glede na njihovo vsebino, intenzivnost in ostrino, očitno presegajo mejo ostre, a še sprejemljive kritike, ki bi bila stvarno povezana z vsebino ustavne pritožbe. Vse to ob dejstvu, da pritožnik v ustavni pritožbi zapiše tudi vulgarno psovko ("Jebem vaši Sloveniji z veseljem boga slovenskega in vašo cigansko Ustavo RS"), dokazuje, da je njihov namen izraziti prezir in zaničevanje do sodne veje oblasti.
4. Zato je senat Ustavnega sodišča pritožnika s smiselno uporabo prvega odstavka 109. člena v zvezi s tretjim in s četrtim odstavkom 11. člena ZPP denarno kaznoval (2. točka izreka). Višina denarnega zneska je sorazmerna s težo žalitev in upošteva dejstvo, da je pritožnika kaznovalo že pravdno sodišče.
5. Senat je ta sklep sprejel na podlagi tretje alineje prvega odstavka 55.b člena v zvezi s prvo alinejo drugega odstavka 55.a člena in prvega odstavka 6. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana dr. Franc Grad in Jože Tratnik. Sklep je sprejel soglasno.
Predsednica senata
mag. Marija Krisper Kramberger
Opomba:
[1]Tako Ustavno sodišče v odločbi št. U-I-145/03 z dne 23. 6. 2005 (Uradni list RS, št. 69/05 in OdlUS XIV, 62). Več o tem A. Galič v: Pravdni postopek, zakon s komentarjem, 1. knjiga (red. L. Ude in A. Galič), Založba Uradni list Republike Slovenije in GV Založba, Ljubljana 2005, str. 443 in nasl.